






































NI. 
1907. PRIRURA pt ri 
8 Aprilie DR) ulii AU | il 
| je ja Hpi ÎI | i il! Popii ll ( | 
il ui ai pu 1 gl n fiu N ji TN ui oy 
ii li il Ii mih UU i ni, i ru ll ii | MINI Wa Hm l e “yal 
N hr i AIM i W | Il! n N u ul ii WAN N 
"h LTL DUTA HALAIA Hi Uppl thii | 1; 
li, NUD i | | lulu Ki aul tina | i Il pii hi (N il ! M Mi N Bi N |! i ih 
li il ii "ui | ÎN i, a |! | lu | | N JI 1 | NI II [NA W | pi H sl hu il 
pi M ll WIN al i] N | p! (INJ HI | (IN i i | 
| il! li lu iu, | hal, | aj 
alu ÎN al, illon t NI | j 
dintr | «A UA 
ul i "| usd | A wal i 
yit l A A en 
FA PRRA (wi 
Go” FAR BRRĂA jiu 
SMR Mi € FUR ” 7 ju N 
| Wal l j 
ljr Mal AS Ii, n hi ni MU Il 
tl pl li hd PILLAT 
f 1 n ir J L ATU hi, j E “hlt” i Ii ili "hnl 
! lili ct] ele ÎN ji Miu 
ji url il Il li JE ul M 
ail il tul | MN l 1 i 
NUI | li R: A E, 
il, Ii, | REDA DR. h IA 
ji 
A N ul ji | 0t A FI hy, Ki 
] ie Yy RN E AN d 
| Vl i pil! 
„hi II, OCR ji ii ji i 
a | il Il I al 
A UN 1 | lje l | 
MOUR (| minl, ln, 
Mavt | “lu ul mii Il i 
| îi "i i i N "i (N U il ii 
li (TM iu 1 “| NA le ie Ii "le Mu it l 
unel a: | lu ah j UD | li Ji 
huh Ni Mtl 
inian iip, | MI M nioj 
| | Poa f Wi Il, l 
A JK 
1 inan 
TA it, mA 


CUPRINSUL: WA 





Biblioteci poporale . . . . PI N koa E E e a 2S 
P. Vancu: De ce e Românul sărac? . nad ae a aaa a du a e inii ADA. 
I. Pop Reteganul: Tata Pamfil. . . a. a . . . . . . . . . . 2336 
Nutreţul artificial . . . . soaa a E a 28 
loan Georgescu : Lupta impótrivä Peel în 1 Norvegia soa a a o 241 
Chipurile noastre . . .............................. . 243 
Stiria. me ee i a ae m aa a AA aa ad a W AS 
Înştiinţare. 


Rugăm pe toţi câţi au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASTRĂ“. 





Cetitorilor. 


Pe toţi, cărora le ajunge în mani această foaie îi 
rugăm să o cetească și dacă o socot de potrivită 
trebuințelor țărănimii să o răspândească între oa- 
znenii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . 4 cor. 
Pe jumătate de an . . . . 2» 
Pe trei luni . . . . . . . iy 


Banii să se trimită la Administrația revistei 
„Vara noastră“, Sibiiu — Nagyszeben. Asociațiune. 





Toți cărturarii noștri, mai ales cei în atingere apropiată 
cu țărănimea — preoții si învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm și o cuvenită răs- 
plată bănească. 

BIBLIOTECI POPORALE. 


Să învăţăm dela alții. 

Dintre popoarele cu cari noi sântem în atingere 
apropiată Sașii ne pot împrumută cele mai bune în- 
demnuri pentru o înaintare culturală. Acest neam aju- 
torat în cursul vremilor de privilegiile unor legi priete- 
noase, a știut să se înzestreze cu cele mai de căpetenie 
însușiri ale popoarelor luminate. În vremea îndelungată 
cât au dus traiul ușor al unei domnii care își aveă 
rădăcinile în munca nerăsplătită a iobagilor fără cuvânt, 
Sașii au aşezat pe temeiuri trainice înaintarea lor. Acest 
popor ocrotit de școală, sa știut povățui pe sine, a 
știut săvârşi o minunată împărțire a muncii între ai 
săi și i-a ridicat la cea mai înaltă treaptă de bunăstare. 
A zidit cetăţi si a cuprins toate meşteșugurile cari pot 
imbogăţi, iar satelor în cari și-a făcut sălaș le-a dat 
cea mai bună orânduire. 

Negreșit, că această înaintare s'a croit numai după 
munca îndelungată a multor rânduri de oameni, dar 
această muncă a putut spori, căci a fost ajutată și spri- 
ginită de povața unor cărturari de seamă. Cartea i-a 
ridicat pe Sasi la treapta lor de astăzi. 

De curând ne-am smuls şi noi din besna zilelor 
de robie, am ajuns la un trai care se poate face mai 
bun prin vrednicia noastră. Rândurile dese ale neamului 
nostru s'au închegat în oștiri puternice și s'au întărit mai 
mult. În cincizeci de ani de vieață mai slobodă am putut 
incunjură ca un lanț puternic cetățile stăpânitorilor de 
odinioară si am făcut cuceriri însemnate. Oraşele în 

cari domniă tihna domoală a unui neam netulburat 
de nici o primejdie au început să se învioreze cu în- 
cetul de oameni noi. Am răsărit pe ici pe colo mun- 
cind muncă grea și îndărătnică, cheltuind putere, înze- 
cită, jertfind tăria mare a braţelor descătușate. In su- 
tele de ani cât am zăbovit în întunecime s'a adunat în 
sufletul nostru un neasemănat prisos de vlagă a cărei 
deslănțuire a cutropit tot ce i-a căzut în cale. In timp 
scurt am pășit repede înainte. Am cucerit în drumul 
nostru orașe și sate. Ne-am ridicat aşezăminte. Ne-am 
rânduit gospodării. Am prins rădăcini puternice în sa- 
tele fără număr ale dăinuirii de veacuri a Sașilor. 

Acum după această pripită păşire repede, e potrivit 
să ne oprim câte-odată și să privim în jurul nostru. 
Să vedem cari sânt lipsurile noastre și cari sânt teme- 
liile pe cari va trebui să clădim ca această înaintare 
să câștige chezășiile unei trăinicii. 

Negreșit, că numai o temeinică creştere culturală 
ne poate da mijloacele unei întăriri statornice. Noi 
avem putere, avem dragoste de muncă, avem vânjoşie 
care supune cele mai mari greutăți, avem sănătate su- 
fletească, avem spriginul în numărul şi întinderea noastră. 
Avem toate însușirile cari pot duce la liman un popor. 

Aceste însușiri trebue să le trecem însă prin bo- 
tezul de înţelepciune al unei creșteri culturale. 

Numai în acest chip vom puteă ușură mijloacele 
de trai si mijloacele de câștig si ne vom puteă făuri 
o armă care va supune împotrivirea acelora cari țin 
și astăzi în frâu vigoarea noastră prin pricepere şi-o 
mai înaltă pătrundere a slovei. 

Să învăţăm deci dela Sasi. 

Acești oameni bine așezați, bine orânduiți se ţin 
astăzi numai prin puterea școalei lor. Cariea le mai dă 
putere. Sânt puţini, sânt mai greoi în făptura lor, mai 
puţin sprinteni în avânturile minţii. Dar ei pot umplea 
orice gol prin povaţa școalei. Cartea le dă cunoștința 
slăbiciunii lor şi le lămureşte căile pe cari se poate 
ajunge la biruință uşoară. Tot ce nu le-a dat firea, le 
dă cartea. Și e mare puterea cărții. 

Să urmăm și noi pilda lor. 


© BCUCIuj 


ȚARA NOASTRĂ 233 





In fiecare sat săsesc școala e un aşezământ privit 
cu cinste și cu sfințenie. Preotul e un lămuritor cu- 
minte al poporenilor săi. Învățătorul e un muncitor pri- 





m- 


ceput al meseriei sale. Si unul si altul nu rămân numai 
pe lângă porunca slujbei lor ci folosesc orice prilej, 





În run spre maira,’ 

pentru a sta de vorbă si a îndemnă poporul, care-i 
răsplăteşte cu o cinste necunoscută la noi. 

În fiecare sat s'a Întemeiat și-o bibliotecă poporală 
din vremuri de demult. De-aici împrumută cărți fiecare 
sătean, după îndrumările preotului si învățătorului și 
cetește. Și acest sătean sas care are să biruiască greu- 
tățile limbei nemţești pe care nu sa obicinuit s'o vor- 
bească învaţă si merge înainte. 

Să învăţăm dela ei. Să facem începutul barem. În această 
privință Asociațiunea dă mână de ajutor. În orice sat în 
care se fac cel puţin patru membri ajutători măcar (cu câte 
2 coroane la an) primește gratuit din partea Asociaţiunii 
cărți pentru întemeierea unei biblioteci poporale. 

E datoria preoților și învăţătorilor noștri cari tră- 
iesc la sate să se folosească de acest prilej. În orice 
sat de-al nostru, fie oricât de sărac, se găsesc patru 
oameni cari pot da câte două coroane pe an. 

Numai umblând pe aceste cărări vom puteă uni 
tăria noastră de veacuri cu taina mare a unui botez 
cultural. G. 


DE CE E ROMANUL SARAC? 


Această întrebare ne-o putem pune pentru toţi Românii de 
peste toate locurile și, fără păcat se poate pune întrebarea de 
sus, nu numai plugarului ci şi altor clase din societatea română. 

Cine a străbătut ţinuturile românești de mai multe ori şi 
a cunoscut oameni după stare, apoi abună seamă că la izbit 
neplăcut ceiace a văzut când a mers a douaoră pe unde fusese 
înainte, Când a fost întâiu, a văzut, case frumoase, (holde) pă- 
mânturi bine lucrate, vii frumos grijite şi — curţi cu hambare 
pline de bogăţie, pe lângă acestea stăpânii moşiei oameni voioşi 
şi îndestulaţi — iar când a mers a douaoră nimica din acestea. 
Stăpânul moşiei rămăsese la nimica. 

Oare care să fie pricina? Cine poate să spună pricina şi să 
afle leacul? Apoi aceasta nu e numai întrun loc, ci peste tot 
ținutul unde locuiește picior de român. — „Ardeleanul fost iobag 
de sute de ani, e asemenea cu Mărmăţianul şi Ohioreanul liber, 
cu Grăniţerul deprins cu regula, cu „colonistul ungurean* crescut 
în năcazuri mai puţine şi cu „Bănăţeanul“ rămas acasă iar după 
fuga Turcilor scăpat de orice amar. Toţi parecă sânt fraţi dela 
o mamă — asa se potrivesc. Si, e bine că se potrivesc, dar de 
s'ar potrivi la lucruri bune numai, si nu la lucruri rele. — Căci 
lucruri rele sânt acelea, când omul azi e mulţămit şi îndestulat 
iar peste un an-doi e sărac şi cu năcazuri de moarte. 

Plugarul ori săteanul român încă lucră ca şi alţii — din 
alt neam — dar tot nu poate ţineă pas cu aceştia. Oare pentruce? 
Care poate fi pricina că la străini din neam în neam familiile se 
tin bine, până când la noi la Români aceasta abia se pomeneşte? 

Dacă bine vom face socoteală, dacă bine vom judecă nea- 
murile cu cari trăim laolaltă vom află deosebirea dintre ei şi 
noi, vom află care e pedeca că noi am rămas îndărăpt. 

Pedeca cea mai mare care ne-a oprit şi ne oprește e: în- 
vățătura, de care noi nu toţi ne apropiem cu plăcere, căci nu 
ştiu cum ne temem de ea. Până când alte neamuri trimit copilul 
la şcoală şi îl sfătuese cum are să trăiască, noi ocolim școala, 
iar de sfătuiri nu ne batem capul ci lăsăm toate în voia întâmplării. 

Copii noştri ajungând oameni mari — vor face cum au văzut 
că facem noi, ba și mai rău, că neavând croită calea pe care 
să meargă în vieaţă, vor trece tot orbecând, vor face lucrurile 
tot de-a întorsul. — Să fi lucrat părinţii nu ştiu cât şi să fi avut 
spor la lucru de tot mare, dacă nu au dat fiilor lor învăţătură 
şi înțelepciune ca să trăiască cumpătat, apoi toată vieaţa lor e 
în zadar. Și ce nefericire e aceia, când un părinte toată vieaţa 
a trăit şi a agonisit pentru copii, iar aceştia ajungând bărbaţi — 
copti la minte (cum se zice), toată agoniseala o aruncă în vânt! 

La acestea toate care poate să fie pricina? 

Dacă ne vom sili să aflăm, foarte uşor vom află, că la acestea 
toate părinţii sânt cauza, că nu dau copiilor învăţătură, nu-i 
sfătuese încă din vârsta fragedă cum să se cumpănească, în vieaţă 
şi, neștiindu-se cumpăni, apoi sărăcia îl așteaptă pe bietul român 
cu braţele deschise. 

Iată deci pentru ce e Românul sărac! 

N'are învăţătură nici cumpăneală destulă. 

Un bărbat străin — om învăţat de alteum — care a trăit 
mult printre Români şi îi cunoaşte bine a zis: că e bine că 
Românul mare învăţătură, că dacă ar avea, apoi el (Românul) 
ar fi cel dintâi intre neamuri, că mai deștept şi mai isteţ să-i 
cauţi păreche şi abia îi afli, iar când îţi lucră un lucru apoi acela 
e tăcut. — Frumoasă laudă! Din ea putem află însă si aceia, 
că alte neamuri ar voi ca noi să fim tot nepricepuţi si fără în- ` 
Vătătură ca să fim îndărăpt şi să ne poată stăpâni uşor, — că 
numai pe cel — prost — îl poţi stăpâni ca pe bou. 

Fraţi de un sânge şi cu un dor! Nu ar fi timpul să ne trezim — 
să pășim cu lumea — să nu mai râdă vecinii de noi? Nu ar fi 
bine să scuturăm sărăcia din spatele noastre să nu fim pildă rea 
inaintea străinilor? Cred, că e timpul ca să lăsăm să pătrundă 
in casele şi la vetrele noastre cât de multă învăţătură, iar pe 
lângă aceasta şi puțină cumpăneală, — că apoi gândindu-ne bine 
să putem spune şi arătă, atâta mi-a rămas moştenire si atâta 
am câştigat eu. 

Cine vrea să înţeleagă să facă! Ce bine ar fi, dacă toţi ar 
face aga!! P. Vancu, 


© BCUCIuj 


236 TARA NOASTRA 








TATA PAMFIL. 


Din povestirile rămase după Ioan Pop Reteganul. 


„Preamărit fiă Domnul pentru toate câte mi-a făcut mie!“ 
Aşa zice părintele Pamfil seara şi dimineaţa; când adoarme cu 
aceste cuvinte închide ochii spre a se pune la răpaus după munca 
zilnică ; când deschide ochii, aceste cuvinte ies mai întâiu peste 
cuvioasele lui buze. 

Și poate părintele Pamfil preamări pe Domnul, că cu mână 
tare şi cu braţ înalt l'a scos la fericirea în care se află; cu mână 
tare l'a scos din toate neajunsurile, cu cari este scris a se luptă 
în această vieaţă câte un ales al lui Dumnezeu. Căci Dumnezeu, 
pe celce vrea să-l înalte, îl zmereşte, îl cearcă, îl ispitește, si 
dacă Sfinţia Sa vede, că alesul lui printre toate ispitele, nu se 
dă răului, nu desnădăjdueşte, nu se desparte de căile Lui, apoi toate 
suferinţele i-le întoarce spre bine. 

Și mult avu părintele Pamfil să îndure timp de treizeci de 
ani, ba mai mult: timp de-o vieaţă de om; dar acum, cătră sfâr- 
şitul vieţii, mâna cea puternică a lui Dumnezeu l'a scos la ade- 
vărată fericire, la care poate râvni un om cucernic în această lume. 

Istoria lui fiind plină de învăţătură, o pun pe hârtie să o 
cetească toţi, ceice se îndoiesc în atotputernicia lui Dumnezeu 
si să înveţe a lucră cu încredere în Acela, care conduce soartea 
omului dela leagăn până la mormânt. Părintele Pamfil e fiu de 
țăran iobag.  Desrobirea ţăranului la aflat ca băiat de 15 ani. 
Dar desrobirea se făcu cu lupte înverşunate, apoi: 

Când lupta-i pentru casă 
Si neamul tău g'averi, 

De foe, de fier, nu-ti pasă, 
Te lupti, de-ai şti că pieri. 

Si tatăl lui Pamfil căzu: pe câmpul de luptă pentru desrobire, 
şi Pamfil rămase, ca cel mai mare din şease fraţi, cu mamisa 
şi cu un moşneag, tatăl tatălui său. Bucuria pentru desrobirea 
ţăranului din jugul domnesc fù mare, dar jalea familiilor, cari 
pierduseră în luptă pe cei mai scumpi ai lor, eră si mai mare. Ce 
ne foloseşte desrobirea dacă am pierdut stâlpul casei ziceau ele? 

Dar asa fù scris; nici o dobândă fără jertfe nu se poate. 
Dreaptă-i zisa poetului: 

Călătorule cetegte, 

Slova zilelor de eri; 

Vai, cu jertfe se croeşte 
i Viitorul unei ţări! 

Viitorul Românului eră croit, dar jertfele aduse pentru acel 
viitor erau mari. | 

După încetarea revoluţiunii şi punerea iobagilor în rând 
cu alţi oameni liberi, isbucni în foştii iobagi dorul de invățătură, 
acel dor sfânt, care-l ţinură înăduşit domnii de pământ vre-o 
patru veacuri şi mai bine. După ce-și deslănţuiră Românii lan- 
țurile robiei, ce-i ţinuse patru veacuri legaţi de glie, se ivi în ei 

dorul să iese şi din ceaţă, şi din noapte, isi daseră cu tot de- 
adinsul copii pe la şcoale să se lumineze, că vedeau ei, că prostia 
îi tot asa de rea ca şi orbia. Intre cei dintâiu copii de Român, 
ce se hotăriră să meargă la ștoli, fú şi Pamfil. Inzadar ziceă 
biata masa: da tu ce-i şti face la şcoli? ai tu cap de carte? tu 
nu şti nici o slovă? Apoi acolo trebue cheltuială, cine să o poarte? 
Cine să-ţi care merinde, că vezi tu, că mai tată? — Toate erau 
în zadar, el ştiă numai una: Eu merg la şcoală. Şi când fù colo 
după Sântă Măria mică, îşi umplu o desagă de merinde şi în 
una puse schimburi, își luă desagii de-a umăr, bâta în mână și 
hai la şcoală. Două zile trebui să meargă până ajunse în locul 
cu școala, c'atunci, la început erau şcoalele rari; alt copil de 
vârsta lui s'ar fi întors dela jumătate calea, că uite ce i se întâmplă: 
Când dă să treacă peste un riu, vede un biet jidov chi- 
nuindu-şi un cal slab ce trăgea o cărucioară cu zdrențe, ca să 
între în riu. Dar calul nu voia nici decât. Atunci Pamfil se des- 
bracă iute, işi pune hainele si desagii pe cărucioara jidanului şi 
„întră în apă, ducând calul de căpăstru. Jidanul îi promise pentru 
aceasta facere de bine, că-l va duce în căruţă, drag Doamne, 
cale de un ceas, până unde li-se despart drumurile, şi-i va arătă 
calea cea mai oablă până în locul cu şcolile Cum ducea Pamfil 
calul dinainte si se uită tot în apă, să nu calce cumva într'o 
şteolnă, el nu avù timp să se mai uite şi la averea lui de pe 
căruță. Jidanul, fiind învăluit cu calul, pe care tot mereu îl im- 
blătiă, încă n'avu timp să să uite pe căruță după lucrurile lui Pamfil. 
| Destul că, pe când fură dincolo de râu, lucrurile lui Pamfil 
lipsiau din căruţă, iar el eră gol după toată forma. Un alt 
băiat de vârsta lui ar fi rupt în plâns, el însă nu. Ca fulgerul 
de repede plecă pe ţermurele râului la vale şi zari pe apă ici 
o cămașă, dincolo pălăria, mai la o parte sumanul, si le tot scotea 
pe tărmure, jar jidanul i-le adună lângă căruţă şi i-le punea să 
se sbicească, Mai cu greu isi află desagii cu merindea, că aceia 
se opriseră într'o rădăcină la marginea de dincolo a râului. I-i 
scoase si pe aceia, scoase din ei ce biată avea, dar acum ce se 
facă? Hainele, nu-i vorbă, se uscaseră, dar merindea? Cu deo- 
sebire pânea si brânza nu se putură folosi. Acum pleacă tu la 
Școală fără merinde! Alt copil de vârsta lui s'ar fi înturnat ìn- 
dărăpt bocindu-se. Dar el nu! Merse tot inainte până se apropiă 
de Năsăud, că acolo plecase. Pe câmpul Năsăudului se întâlni 
cu un domn, ce eşise la primbare. Şi domnul, prietinos, îl în- 
trebă, unde merge şi ce-i cu el de-i tot ud, că in aceea zi nu 
plouase. lar el îi spuse din fir în păr toată întâmplarea. 3i 
domnului i-se făcu milă de patania lui şi-i zise: Mă, băiete, ai 
fi tu harnic să grijeşti de-o vacă şi să o mulgi dimineaţa si seara? 
lar Pamfil îi spuse că ştie rândul vitelor, că doară cu de acelea 
a crescut; se tinea mare, drag Doamne! că ce ştie el. Și aga 
il duse domnul acela cu el acasă şi-i arată, ce să facă și cum 
să facă. Și din minuta aceea, Pamfil rămase servitor la domnul 
acela, care eră un căpitan penzionat. Dimineaţa se sculă des de 

dimineaţă, grijă si curăţiă vaca, o nutriă, o adăpă, o mulgeă 
şi apoi căpătă şi el o fălie de pâne şi un pâhar de lapte, apoi 
mergeă la şcoală. După o săptămână trimise vorbă mamei sale 
prin un om ce dusese şi el un copil la şeoală şi care-i adusese 
şi lui ceva merinde, că adecă mamisa să nu-i mai trimită nici 
o merinde, că are ce mâncă, numai de hăinicele să se îngrijească ea. 

Plânse biata mă-sa, când auzi, că Pamfil al ei urmează şi 
învăţăturile şi face şi slujbă, de-'şi capătă cele de lipsă pentru traiu. 

Trei ani de zile petreci Pamfil în casa căpitanului, unde 
aveă casă de locuit, lumină, căldură şi mâncare, iar el în schimb 
pentru aceste tăiă lemne, aduceă apă, grijă de vaci si totuş îi 
rămâneă atâta vreme, de învăţă, cât era tot cel dintâi în clasă. 
Toţi îl aveau drag, cu toate, că din fire nu era copil frumos, 
dar eră sănătos, harnic și cuminte. 

Dar după trei ani de zile se vezi deodată în drum. Că 
muri căpitanul, iar neamurile impărţiră cele rămase după el si casa 
o dădură în chirie. Ce eră se facă acum Pamfil? Mai avea de 
stat un an la învățături, în clasa a patra, iar alt an în prepa- 
randie şi apoi puteă fi dascăl. Mai multe şcoale nici nu erau 
atunci în Năsăud, dar el nici pe aceste nu le puteă gătă, că 
nu avea cu ce. Mă-sa eră săracă și cu o droaie de copii, iar 
bunul căpitan murise. 

Asa fiind lucrul, merse la directorul şcoalei, şi ceri să-i deie 
dreptâţile cum că a fost la școală trei ani de zile. Dar directorul 
un om bun ca pânea cea mai bună, îi zise aşa: Fiiule Pamfile! 
Eu dreptățile ţi-le pot da, si trebue se ţi-le dau, că bine te-ai 
purtat şi bine ai învăţat, dar ce vei începe, rogu-te? Școalele nu 
le-ai gătat. Mai ai să stai doi ani până se poţi fi dascăl cum e 
data. Sidi baremi aceşti doi ani, cu toate că bine ar fi să stai 
la noi numai un an, până-i gătă clasa a patra, apoi se mergi 
la vrun gimnaz, că ai cap bun și din tine s'ar putea alege om 
mare, om luminat. (Va urmă). 


NUTREȚUL ARTIFICIAL. 


Conferenţă economică, ţinută în com. Fofeldea Desp. Agnita al Asociaţiunii, 
Duminecă în 31 Martie 1907, de secretarul desp., părintele loan Alexandru 
din limbav. | 
(Sfarsit.) 

Esparzetul este altă plantă care creşte şi de sine pe unele 
locuri, mai ales pe locuri cu pământ galben si lutos. Insă fiind 
anume sămânată, se face şi mai bine. Se mai numește si iarbă 
săracă, fiindcă se face în pământ sărac, unde nu se prea fac 
alte sămănături. Sămânţa esparzetului este mai mare; dacă e 
cu coaja ei cu tot, samănă cu căpuşile oilor. 

Pământul în care voim a sămână esparzet să lucră bine, 
apoi să samână în el sau toamna, sau primăvara, si anume 
dedesubt. Să poate şi deasupra, dar răsare mai bine, dacă se 

samână dedesubt. Esparzetul crește mare ca luterna, are înfă- 
tisare frumoasă, fiindcă e tot roşie la floare. Ca nutreţ este 
foarte bun şi verde şi uscat, şi se coseşte de douăori. De iarba 
aceasta nu se umflă vita. Ţine mulţi ani. În părţile noastre 
e puţin cunoscută această iarbă, în alte părți unde cultura nu- 
tretului artificial a străbătut de mai demult, sânt toate dealurile 
umplute de espazet. Dumnezeu a lăsat pentru fiecare teren şi 
pământ şi ceeace are să se samene în el. Aşa dealurile pe cari 
noi nu le preţuim si stau pustii, ar trebui să fie toate umplute 
cu esparzet ca astfel, şi ceeace ni se pare nouă de nimic, să ne 
aducă folos. Pe lângă folosul, ce-l căpătăm prin aceea, că luăm 
nutreţ de pe ele, ele nu mai stau pleșuge și se umplu de hrană 
pentru vite. 

Măzărichea încă se numără între nutreţurile artificiale. 
Despre ea însă nu vom vorbi, fiindeă planta asta s'a latit deja 
aproape pretutindenea şi aga cred că şi Dvoastră o cunoaşteţi 
pe deplin. Bunătatea ei, cred că o știți preţui fiecare dintre 
Dvoastră. 

Mai rămâne se amintesc ceva şi despre celelalte ierburi 
pomenite mainainte, cum este iarba franceză, italiană engleză, 
inspicată şi mohorul. Acestea încă se pot sămână în pământ 
arător şi dau nutreţ bun şi cu îmbelşugare. Mai ales mohoruk, 
care creşte mai înalt ca ovăsul. Apoi iarba inspicată o cunoaşteţi 
cu toţii, cât de bună este ea pentru vitele cornute. Crește si 
nesămânată ici şi colea, mai ales pe lângă muşinoaie şi pe 
sub rozoarăle sămănăturilor. Ceeace ne învederează, că iarba 
aceasta poftește să fie sămânată în pământ bun. Unii economi 
samănă iarba inspicată cu trifoiul la olaltă. 

Dacă am voi, ca pământul în care sămănăm trifoiu sau 
luţernă, să rămână de fânaţ, este bine ca împreună cu acestea 
să sămânăm şi unele din ierburile pomenite, de oarece când 
nu se mai face trifoiul, să face iarba. Toate aceste ierburi ţin 
mult, dar nu se pot cosi decât de douăori, odată ca fân, altădată 
ca otavă, 

După cele spuse pănă aici o să vă puneti întrebarea: „toate 
sânt bune, dar unde să sămânăm noi toate nutreţurile acestea? 
La noi sânt hotarăle împărţite astfel, că nu pot sta tot oprite“. 

La aceasta, iată ce vă răspund, acolo, unde nu este co- 
masare, economii să se învoiască, ca din două hotară, ce se in- 
tâlnesc, mai ales unde și până acum sau pus cartofi şi napi, 
să se facă un alt hotar, care să fie oprit până toamna. Acest al 
patrulea hotar să fie cât să poate de mărişor, ca să i-se dea 
putință fiecărui econom, să aibă unul, două, sau şi mai multe 
pământuri pentru sămânăturile pomenite. În aceste pământuri 
să samene şi preste vară să ia de pe ele nutreţ verde, sau uscat, 
lar toamna dupăce numai e de cosit, să bagă vitele să păşunească. 
Şi să vedeţi numai, ce păşunit va fi acolo, că tot celalalt hotar 
nu ajunge să păşunească vitele aşa îndelungat, ca pe hotarul 
acesta. Văd inainte că această schimbare în întocmirea de trei 

hotară, nu vă ticneste din mai multe păreri si temeri, mai ales 
din temerea de comasaţie, dar vă asigur că din aceasta nu ur- 
mează nici comasaţia, nici pășunatul nu se îngustează. Pentrucă, 
dacă ajungem a aveă nutreţ verde, preste vară vitele de tras 
le scoatem la pășune numai atunci, când nu lucrăm cu ele, în- 
colo le ţinem tot în grajd. 

Vorbind de comasaţie, ea în sine nu e rea, cu toate acestea, 
prin aceea că pomenesc de ea, nu vreau să dau prilej la vorbe. 
Ştiu că Dvoastră nu vreţi să auziţi de comasare. Scopul venirii 
mele la Dvoastră mi-a fost să vă fac cunoscute nutreţu- 
rile artificiale, cari au înrâurinţă la întreţinerea vitelor neasă- 
mânat mai mare, ca nutreţurile cunoscute în vechime. Si mai 
ales mi-am ţinut de datorință a pasi în faţa Dvoastră cu părerile 
mele cu privire la schimbarea hotarălor, prefăcând din trei, patru, 
fiindcă în alt mod nu se poate ajunge la agonisirea în grad mai 
mare a nutreţurilor. pomenite. Pentrucă, dacă am sămână pre- 
tutindenea în hotar, pe unde ajung şi râmătorii, aceștia, prin 
râmare; ne-ar nimici, ceea-ce am sămânat. De aceea rămâtorii 
nu se pot mână să păşuneze pe locul, unde am sămânat trifoiu 
sau luţernă. Chiar şi oile pot face pagubă, dar nu în măsură 
așa mare, ca râmătorii; şi anume aşa, că oaia, având dinţii cam 
inainte scoşi, poate cu ei să rupă iarba de pe lângă pământ, şi 
la trifoiu, deasupra rădăcinilor un nod, din care ies mai multe 
fire de trifoiu şi rupându-l oaia pe acesta, să nimiceşte trifoiul. 

Să amintesc ceva şi despre cosit. 


Toate plantele de iarbă să se cosească, când sânt înflorite, 
şi trifoiul şi luţernă să nu se ia tocmai până pe pământ, ci mai 
bine ceva mai sus, căci, cu cât se coseşte ceva mai sus, cu atâta 
creşte mai curând a doua şi a treia cositură. 

Este o zicală : „vorbele mișcă pildele atrag“, de care m'aş folosi 
şi la locul acesta. Vorbele mele, auzite de Dvoastră au putut 
să vă miște, dar nu ştiu, vă vor şi atrage spre lucrul, ce vi lam 
desfăşurat? Vă zic însă, iubiţi economi si fraţi români, luaţi cele 
spuse de mine nunumai la cunoştinţă, ci puneţi-le și în practică, 
fără şovăire și fără temere. Vă asigur, că bun lucru veţi face, 
şi veţi adauge multă avere la starea Dvoastră. Deci, cu nădejdea, 
că sămânța aruncată de mine nu va fi căzut pe piatră, nici pe 
cale, şi nici în mărăcini, vă asigur că sfaturile mele nu le-am 
împrumutat dela alţii, ci le-am luat din practica mea de până 
acum, şi aşa, ceeace vă pun la suflet să îmbrăţişaţi, nu este re- 
zultatul unor teorii, ci al unei practice, care le-am aflat a fi un 
mijloc de înaintare in cele materiale şi cari noi românii, aşezaţi 
nu la lunci, unde Dumnezeu dă nutreţul de lipsă cu îmbelşugare, 
ci pe dealuri mai sărace, trebue să le imbrăţişăm cu toată tăria, 
ca să putem ţineă piept şi concurenţă cu celelalte popoară con- 
locuitoare, fie deci, ca sămânţa aceasta să fie căzută în pământ 
bun și roditor! | 

LUPTA IMPOTRIVA BEȚIEI IN NORVEGIA. 


In timpul din urmă mai toate ţările civilizate s'au ridicat 
impotriva betiei (alcoholizmului). S'au adus legi deosebite pentru 
restrângerea dreptului de vânzare al beuturilor, s'au adus legi deo- 
sebite pentru pedepsirea cârciumarilor, cari pun beuturi rele şi 
falsificate în vânzare, s'au adus legi deosebite pentru pedepsirea 
beţivilor, s'au înființat insoţiri pentru abținerea dela ori şi ce fel 
de beutură, s'au tinut adunări mari între naţiuni, cari au chibzuit 
că ce fel de măsuri trebue luate pentru combaterea mai cu iz- 
banda a beţiei ș. a. Şi pe lângă toate acestea, beţia parcă-i un 
bălaur din poveste, la care, dacă-i tai un cap, îi crese alte 11 
în locul celui tăiat. 

Norvegia, din partea de mează-noapte a Europei, încă este 
o tară care a avut mult de a se luptă cu acest bălaur, care mai 
înainte de asta cu o sută de ani, isi căută mereu la pradă printre 
locuitorii de acolo, pe cari apoi îi și înghiță cu multă lăcomie. 
Nu eră petrecere acolo, la care dupăcum ne spun datele sta- 
tistice, să nu se fi adunat poporul cu mic și mare la beutură, 
A nu bea însemnă atunci, a vătămă pe stăpânul casei. Vinul si 
rachiul curgeau ca apa şi fiecare atâta bea, până când se ră- 
sturnă de pe scaun fără de nici o simţire, adecă mort de beat, 
cum zicem noi pe aici. Pe timpul acela fiecare locuitor putea 
fierbe utâta rachiu, cât voiă de oarece roada cartofilor eră foarte 
bogată și din aceasta se ferbeă el mai cu seamă. Intreaga Nor- 
yegie nu eră altceva, decât o mare fabrică de rachiu. 

Beţia nu eră lăţită numai între bărbaţi şi copii, ci chiar 
ȘI între fete şi femei. Rachiul eră un tovarăș nedespărţit al tie- 
cărui locuitor, care-i însoţiă în ploşeuţe si? sticluțe chiar şi la 
biserică, de unde apoi după terminarea serviciului dumnezeesc 
se așezau rotogoale inaintea bisericilor si începeau a se cinsti 
cu rachiu sau „brandy“ cum îi ziceau ei, pana când se îmbătau 
tun, Pe timpul acela să bea de fiecare locuitor din Norvegia câte 
16 litruri de rachiu pe an. 

Oamenii mai deştepţi şi cu cap, văzând povârnişul, pe care 
au alunecat locuitorii Norvegiei, s'au recules din amorțeala lor 
Si la anul 1836 au înființat cea dintâiu însoţire împotriva beţiei. 
La anul 1842 s'a votat şi o lege, prin care s'a oprit aducerea 
beuturilor de prin alte ţări şi s'a mai restrâns şi fabricarea celor 
dinlăuntrul ţării. In urma acestei legi s'a pornit o luptă înver- 
Șunată impotriva beţiei. Urmarea acestei lupte a fost, că dela 
anul 1833—1840 numărul căldărilor şi al fabricilor de rachiu a 
Scăzut dela 9727 la 1378. 

La ann} 1845 s'a votat o nouă lege, prin care sa oprit 
Cumpărarea rachiului într'o măsură mai mică de 40 litruri. La 
anul 1859 s'a înființat cea dintâiu însoţire pentru abţinere dela 
beutură, membrii câreia erau obligaţi a nu bea în vieaţa lor 
rachiu. Astăzi are numita însoţire o mie de filiale cu 130 mii 

e membrii. Femeile la rândul lor încă au înfiinţat o astfel de 

însoţire la anul 1844, care astăzi are 2163 membre şi care apoi 
din taxele ei a dat guvernului spre scopuri de binefacere până 
la anul 1869, 136 mii de coroane. 

La anul 1871 guvernul norvegian a votat o nouă lege cu 
privire la beuturi, prin care s'a înfiinţat insofirea numită „Samlag“, 
care stă sub controlul unui inspectorat din oraşe. Scopul acestor 
inspectorate, cari iși au filialele lor şi la sate, nu este lăţirea 
beuturilor, ci mai mult reîntregirea lor, precum şi vânzarea de 
beuturi curate. Membrii însoţirei numite, nu primesc mai mult 
ca 5%, din venitul curat. Cârciumarii capătă o plată anumită. 
Prin urmare ei Wau nici un interes aşa mare de a se vinde sau 
de a nu se vinde beuturile încredințate lor. Cârciumele însoțirei 
numite sânt foarte simple si n'au încăperi, ca oamenii să-și poată 
petrece timp mai indelungat în ele. 

Cea dintâiu însoţire pe temeiul „Samlag“-ului s'a înfiinţat 
la anul 1871 în orăşelul Kristiansund de pe ţărmurul mării cu 
12 mii locuitori. La anul 1889 numărul însoţirilor de felul 
acesta s'a urcat la 51 si a avut drept urmare, că pe cand la 
anul 1871 se mai bea de fiecare locuitor câte 3—5 litruri de 
rachiu, pe atunci beutura aceluia s'a redus la anul 1896 la 2—3 
litruri. 

Insoţirea de mai sus a avut înră şi aceea urmare, că pe 
când la anul 1860 din 10 mii de morţi 33 au murit de beutură, 
pe atunci numărul acelora la anul 1894 s'a redus la 10, iar ca- 
zurile de nebunie provenite din beţie s'au redus la jumătate. 
Omorurile în stare de beţie, cari la anul 1860 erau de 94%, s'au 
redus la anul 1894 la 65%. Vama pentru beuturile cumpărate 
din alte ţări s'a urcat dela 2 la 3 chilinge. Tot așa s'a urcat 
şi măsura de cumpătare a acelora dela 40 la 250 litruri. 

Acestea au fost tot atâtea arme, cu ajutorul cărora s'a putut 
lupta cu izbândă împotriva beţiei. Dar nici prietinii acesteia mau 
stat cu mânile în sân. Ei încă au stăruit pe lângă guvern, care 
la anul 1896 a votat o lege, prin care înființarea „Samlag“-ului 
se ingădue numai acolo, unde maioritatea locuitorilor o cere 
aceasta, iar cu privire la cumpărarea beuturilor au aflat o mo- 
dalitate de tot practică, ca adecă unul să cumpere măsura, pre- 
scrisă de lege, de 250 litruri şi să o împartă cu ceialalți. 

Din aceste câteva date statistice se poate vedea ce luptă uriașă 
au avut să poarte Norvegienii cu bălaurul de beţie, pe care deşi nu 
Pau putut birui cu desăvârşire, totuş lau bătut si zdrobit așa 
de tare, încât a trebuit să zacă rănit în vizunia sa. N'ar strică 
deci, când societatea omenească pretutindenea ar declară războiu 
acestui bălaur cumplit, ca să nu mai cuteze a esi din vizunia 
sa, ci să zacă acolo amorţit. 

Spre scopul acesta ar trebui redus numărul cârciumelor 
pretutindenea. Ar trebui vândute beuturile provenite din spirt 
pecetluite. Ar trebui mieşorate încăperile cârciumelor, ca beu- 
torii să nu mai aibă unde şedea, ca să-și petreacă, Ar trebui 
oprită vânzarea beuturilor în Dumineci și sărbători. Ar trebui 

opriţi şi pedepsiţi toli aceia, cari poartă oare-eare diregătorie. 
publică şi se află beti prin cârciume. Ar trebui organizate 
pentru tinerime într'alt loc petrecerile cu joc, iar nu la câr- 
ciumă. Ar trebui organizate în mod obligatorie bibliotecile po- 
porale, ca poporul să aibă unde-şi petrece timpul liber ş. a. 
Când le vom aveă toate acestea, atunci putem privi liniștiți la 
viitorul nostru, ca oameni singuratici si ca popor, căci nu ne 
“vom mai teme de bălaurul beţiei. 
Scorei, in Ianuarie 1907. Ioan Georgescu. 


CHIPURILE NOASTRE. 


Infăţişăm o icoană văzută des de ţăranii noștri. Un car cu 
boi în drumul lui spre muncă. 


ŞTIRI. 


Din despărțăminte. — Din Beiuş ni-se scrie că ministrul de 
interne n'a voit să întărească statutele „Reuniunii române de 
muzică din Beiuș“, sub cuvânt că „Asociațiunea“ nu are să în- 
fiinţeze asemenea reuniuni si fiindcă în o poruncă ministerială 
din anul 1875 se zice că reuniuni naţionale se pot înființă numai 
cu scop cultural si literar. 

Comitetul central, în cea din urmă şedinţă, a hotărit să 
scrie dlui ministru de interne şi să-l roage să întărească statutele 
pomenitei reuniuni, fiindcă Asociaţiunea, amăsurat $$. 2 şi 37 
din statute, e îndreptăţită să înfiinţeze asemenea reuniuni, cari 
ajută înaintarea noastră culturală. 

(+) 

Hotărirea comitetului central al Asociaţiunii in ce priveşte 
anunțarea, prelegerilor poporale la autorităţile administrative, să 
servească, de îndreptar numai în acele despărțăminte, în cari lipsa 
acestei anunţări ar împedecă ţinerea prelegerilor. 

@ 

Despartamantul Torac al Asociafiunii isi va mută sediul în 
Becicherecul-mare si de aici înainte va purtà numele de „Des- 
părţământul Becicherecul-mare“. 


Institutul de credit si economìi Albina din Sibiiu in ultima 

adunare generală a votat Asociatiunii: 
la fondul Muzeului etnografic 1000 cor. 
„ G. Barițiu p. „Ţara noastră“ 500 cor. 
: pi ia internatului de băieţi din Sibiiu 1000 cor. 
ȘI a prolungit până la 1917 terminul pentru înfiinţarea unui in- 
ternat de băieţi aici în Sibiiu, pentru care în adunarea generală 
din 1897 a dăruit 40,000 cor. 
9 

Institutul de credit şi economii Aurora din Năsăud a dăruit 
pentru Muzeul Asociaţiunii suma de 100 cor. 


(+) 


Casina română din Braşov a dăruit Muzeului Asociaţiunii 

tabloul lui Mihai Viteazul pictat şi cusut pe pânză. 
6 

Cărţi dăruite. Asociaţiunea a dăruit mai multe exemplare 
din publicațiile sale spitalului „Francise Iosif“ din Sibiiu, pentru 
bolnavii români și bibliotecii „Reuniunii de lectură și cântări“ 
din Satul nou de sus şi Teuţii de sus (Sătmar). 

Q 

DI Emil A. Chifta, contabilul băncii „Coroana! din Bistriţa 
a dăruit „Asociaţiunii“ 25 exemplare din volumul său de poezii 
„Din primăvara vieții“. 

9 

_O agentură harnică e cea din salu) Vaca, despărțământul 
Brad. S'a făcut numai în anul trecut şi s'a pus pe lucru ca o 
harnică albină. Şi-a adus toate cărţile „Asociaţiunii*, a cerut şi a 
primit în cinste multe cărţi dela Academia română, dela marele 
scriitor al nostru N. lorga şi dela alţi binevoitori. Un meşter sătean 
a făcut, si el în cinste, un dulap, negustorul Brana a pus glaja 
şi astăzi agentura aceasta are o bibliotecă în toată forma, aşezată 
înt”o odaie vurată, la şcoală, unde se mai află și o masă lungă 
cu laviţi pe de laturi, pentru cetitori. 

Ti-e mai mare dragul să vezi în Dumineci şi sărbători tă- 
ranul venind la bibliotecă şi scoțând cu mare cuviinţă cartea din 
buzunarul sumanului de lână, — unde e impachetată cu multă 
grijă into hârtie mare, — o dă învățătorului zicând: „să-mi dai 
aceea cu poveţele, de cari ne spuseși astăzi“. 

Agentura prin conducătorii ei şi cu ajutorul comitetului din 
Brad, a deschis un șir de prelegeri poporale în toate Duminecile 
și tocmai le vorbise învățătorul. Şi în puţine locuri mi-s'a dat să 
văd atâţia ascultători şi atât de primitori, ca cei din satul acesta. 

Conducătorul agenturei e învățătorul I. Bârna. 

Iată ce poate face un om, dacă are tragere de inimă pentru 
năcazurile săteanului. 

Nădăjduim, că văzând pilda bună vor face tot aşa si cele- 
lalte agenturi. Mai ales am dori, — mult am dori ca bibliotecarul, 
ales de comitetul despărţământului la biblioteca din Brad, unde 
avem atâţia cărturari si atâţia ţărani rămaşi — să facă și el ca 
dl Bârna, cu care se poate întâlni, când vrea şi care bucuros 
i-va spune „secretul“. Am vrea să-şi asemeneze unul cu altul 
ziarele de imprumutare a cărţilor din bibliotecă... 

Să nu aşteptăm totul dela cei mai mari — vezi Doamne. 
Toţi putem. fi mari şi vrednici, făcându-ne bine îndatoririle, ce 
luăm. Mai cinstit lucru e a nu luă nici o slujbă de onoare, decât 
DIDA -0, să nu facem tot, ce se cere dela noi. IL R 


RR: — 








Tiparui tipografiei arhidiecezane, Sibiin. 

